《除草篇》
宋代·姜特立

有客劝除草，草去眼中净。
梵志反著袜，一国皆通病。
颊上著三毛，精神乃殊胜。
微云点太虚，不碍天宇莹。
芳草有佳色，驻与俗士订。
曾著骚人经，屡勤才子咏。
因依仲蔚门，缭绕渊明迳。
不入膏粱观，唯契山林性。
吾家北窗下，旷土勿畦町。
花草随意生，红绿同一盛。
晨露共明蠲，夕烟相掩映。
既傍竹阴清，又连苔色静。
微薰入衣屨，余润侵筑磬。
终日坐其间，心清神气定，
心清神气定。诗酒颇相关，
世事不足听。从渠笑吾痴，
此意未易竟。

作者简介：姜特立[公元？年至一一九二年左右]，字邦杰，浙江丽水人。生年不详，卒于宋光宗绍熙中。以父恩补承信郎。淳熙中，（公元一一八一年左右）累迁福建兵马副都监；擒海贼姜大獠。赵汝愚荐于朝，召见，献诗百篇。除阁门舍人，充太子宫左右春坊。太子即位，除知阁门事。恃恩纵恣，遂夺职。帝颇念旧，复除浙东马步军副总管。宁宗时，官终庆远军节度使。特立工于诗，意境超旷。作有《梅山稿》六卷，续稿十五卷，《直斋书录解题》行于世。